ຣັດ​ເຊຍ ​ແລະ ກາ​ຕ້າ ​ເຈົ້າພາບ​ຈັດ ການ​ແ​ຂ່ງຂັນ ​ບານ​​ເຕະໂລກ ປະສົບກັບບັນຫາ ສິດທິມະນຸດ
ອິງຕາມລາຍງານ ຂອງ The Guardian ແຮງງານຊາວເນປານ ທີ່ກໍ່ສ້າງສະໜາມແຂ່ງຂັນ ບານເຕະໂລກ ໄດ້ເສຍຊີວິດ ໃນອັດຕາ 1 ຄົນ ຕໍ່ທຸກ 2 ມື້ ເມື່ອປີ 2014.
ຣັດເຊຍ ແລະ ກາຕ້າ ທັງສອງປະເທດ ທີ່ໄດ້ຖືກເລືອກ ໃຫ້ ເປັນເຈົ້າພາບຈັດການແຂ່ງຂັນບານເຕະໂລກ ຂອງສະຫະພັນ ບານໂລກ ຫຼື FIFA World Cup ທັງ 2 ຄັ້ງຕໍ່ໄປ ຕາມລຳດັບ ຊຶ່ງຍັງມີບັນຫາເລື້ອງສິດທິມະນຸດ ທີ່ຕ້ອງໄດ້ນຳມາແກ້ໄຂ ໃນສອງປະເທດດັ່ງກ່າວ ບັນດານັກເຄື່ອນໄຫວ ໄດ້ອ້າງອິງເຖິງ ການເອົາລັດເອົາປຽບ ແລະ ການບໍ່ເອົາໃຈໃສ່ ຕໍ່ການປົກປ້ອງ ແຮງງານ ຊຶ່ງໃນບາງກໍລະນີ ໄດ້ນຳໄປສູ່ການເສຍຊີວິດ ທີ່ລວມ ໄປເຖິງການໃຊ້ແຮງງານ ໃນການກໍ່ສ້າງພື້ນຖານໂຄງລ່າງ ສະໜາມກິລາບານເຕະ ແລະ ສະຖານທີ່ຕ່າງໆ ທີ່ໃຊ້ເຂົ້າໃນ ການແຂ່ງຂັນດັ່ງກ່າວນັ້ນ ຜູ້ສື່ຂ່າວວີໂອເອ Ramon Taylor ລາຍງານ ຊຶ່ງໄຊຈະເລີນສຸກ ຈະນຳມາສະເໜີທ່ານ ໃນອັນດັບ ຕໍ່ໄປ ເມື່ອເດືອນພຶດສະພາ ຜ່ານມາ ອົງການຂ່າວ BBC ໄດ້ບັນທຶກ ການຈັບກຸມ ແລະ ກັກຂັງພະນັກງານຂອງຕົນ ໃນເວລາພວກເຂົາເຈົ້າກຳລັງພະຍາຍາມຖ່າຍທຳສະພາບຄວາມເປັນ ຢູ່ຂອງບັນດາແຮງງານຕ່າງຊາດ ຢູ່ທີ່ນະຄອນຫຼວງ Doha ໃນການກະກຽມ ສຳຫລັບ ການແຂ່ງຂັນບານເຕະໂລກ ໃນປີ 2022 ອຸປະກອນຕ່າງໆ ທີ່ໃຊ້ໃນການຖ່າຍທຳໄດ້ຖືກ ຍຶດເອົາໄວ້ ແລະ ບໍ່ໄດ້ສົ່ງຄືນເລີຍ ໃນການສືບສວນສອບສວນ ໂດຍໜັງສືພິມອັງກິດ The Guardian ຂອງອັງກິດ ລາຍ ງານເວົ້າວ່າ ຊາວແຮງງານເນປານ ທີ່ພົວພັນກັບ ການກໍ່ສ້າງສະໜາມແຂ່ງຂັນບານເຕະ ໂລກ ໄດ້ເສຍຊີວິດ ໃນອັດຕາ 1 ຄົນ ຕໍ່ທຸກ 2 ມື້ ເມື່ອປີ 2014 ຊຶ່ງຕົວເລກອັນນີ້ ລັດຖະ- ມົນຕີ ແຮງງານຂອງກາຕ້າ ໄດ້ປະຕິເສດ ວ່າ ບໍ່ແມ່ນຄວາມຈິງ ກຸ່ມປົກປ້ອງສິດທິມະນຸດ ກ່າວວ່າ ບັນດານາຍຈ້າງ ໄດ້ວາງຍຸດທະວິທີ ການຂົ່ມຂູ່ຕ່າງໆນາໆ ລວມທັງການຍຶດ ໜັງສືເດີນທາງ ຂອງພວກແຮງງານຕ່າງຊາດໄວ້ ທ່ານນາງ Jane Buchanan ຈາກກຸ່ມປົກປ້ອງສິດທິມະນຸດ ເວົ້າວ່າ ທ່ານ Jeff Thinnes ທີ່ປຶກສາ ດ້ານຈັນຍາບັນ ແລະ ການປະຕິບັດ ກ່າວວ່າ ພວກແຮງງານຕ່າງຊາດເຫຼົ່ານີ້ ສ່ວນຫຼາຍແມ່ນມາຈາກ ເນປາລ, ບັງກລາແດັສ, ອິນເດຍ, ປາກິສຖານ ແລະ ສຣີລັງກາ ຊຶ່ງສາມາດອະທິບາຍໄດ້ພຽງຢ່າງດຽວວ່າ ເປັນແຮງງານຂ້າທາດ ທ່ານ Thinnes ເວົ້າວ່າ ທ່ານນາງ Buchanan ກ່າວວ່າ ນອກຈາກ ຂໍ້ຜູກມັດທາງດ້ານກົດໝາຍ ຕໍ່ທັງສອງປະເທດ ກາຕ້າ ແລະ ຣັດເຊຍ ແລ້ວ FIFA ຍັງມີຄວາມຮັບຜິດຊອບ ກຳນົດກົດລະບຽບ ແລະ ຄວາມຄາດຫວັງຕ່າງໆ ເພື່ອປົກປ້ອງແຮງງານຕ່າງຊາດ ແລະ ຫລີກເວັ້ນ ການຊ້ຳຮອຍ ຄວາມຜິດພາດທີ່ຜ່ານມາ ທ່ານນາງ Buchanan ເວົ້າວ່າ ບັນດາຜູ້ແທນຂອງຣັດເຊຍ ໄດ້ນຳສະເໜີ ການເກນເອົາພວກນັກໂທດ ໄປເຮັດວຽກກໍ່ສ້າງ ສະຖານທີ່ຕ່າງໆ ໃນການເປັນເຈົ້າພາບຈັດ ການແຂ່ງຂັນບານເຕະໂລກ ຂອງຕົນໃນປີ 2018, ທ່ານນາງ Buchanan ກ່າວວ່າ ການເຄື່ອນໄຫວນີ້ ອາດຈະເຮັດໃຫ້ພວກເຂົາເຈົ້າ ຕົກຢູ່ໃນສະພາບສ່ຽງຫຼາຍ ຕໍ່ການບັງຂັບໃຫ້ອອກແຮງງານ ທ່ານນາງ ກ່າວອີກວ່າ ລັດຖະບານຣັດເຊຍ ມີກົດໝາຍປົກປ້ອງແຮງງານ ທີ່ອ່ອນແອຢູ່ແລ້ວ ສຳຫລັບບັນດາພວກ ແຮງງານ ທີ່ກ່ຽວຂ້ອງກັບການກະກຽມ ການແຂ່ງຂັນບານເຕະໂລກ ຫຼື World Cup ນັ້ນ (JANE BUCHANAN, HUMAN RIGHTS WATCH) (JANE BUCHANAN, HUMAN RIGHTS WATCH)